Α4-0060/96

Ψήφισμα σχετικά με την έκθεση του Ευρωπαϊκού Συμβουλίου προς το Ευρωπαϊκό Κοινοβούλιο για την πρόοδο της Ευρωπαϊκής Ένωσης κατά το 1994 (κατ' εφαρμογή του άρθρου Δ της Συνθήκης για την Ευρωπαϊκή Ένωση)

Το Ευρωπαϊκό Κοινοβούλιο,

- έχοντας υπόψη το άρθρο Δ της Συνθήκης για την Ευρωπαϊκή Ένωση,

- έχοντας υπόψη την έκθεση του Ευρωπαϊκού Συμβουλίου προς το Ευρωπαϊκό Κοινοβούλιο σχετικά με την πρόοδο της Ευρωπαϊκής Ένωσης κατά το 1994 (C4- 0173/95) και έχοντας λάβει γνώση των δραστηριοτήτων του Ευρωπαϊκού Συμβουλίου κατά το έτος 1995,

- έχοντας υπόψη το ψήφισμά του της 18ης Μαΐου 1995 σχετικά με την πρόοδο που σημειώθηκε κατά το διάστημα Νοεμβρίου 1993 - Δεκεμβρίου 1994 στον τομέα της κοινής εξωτερικής πολιτικής και της πολιτικής ασφάλειας (άρθρο Ι 7 της Συνθήκης για την Ευρωπαϊκή Ένωση) ((ΕΕ C 151 της 19.06.95, σελ. 223)),

- έχοντας υπόψη το ψήφισμά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση με την προοπτική της Διακυβερνητικής Διάσκεψης του 1996 ((ΕΕ C 151 της 19.06.95, σελ. 56)),

- έχοντας υπόψη το ψήφισμά του της 14ης Δεκεμβρίου 1995 σχετικά με την ημερήσια διάταξη της Διακυβερνητικής Διάσκεψης του 1996 ενόψει του Ευρωπαϊκού Συμβουλίου της Μαδρίτης ((ΕΕ C 17 της 22.01.1996, σελ. 149)),

- έχοντας υπόψη το ψήφισμά του της 14ης Δεκεμβρίου 1995 σχετικά με την πρόοδο που επετεύχθη το 1995 σε ό,τι αφορά την υλοποίηση της συνεργασίας στους τομείς της δικαιοσύνης και των εσωτερικών υποθέσεων, σύμφωνα με τον τίτλο VΙ της Συνθήκης για την Ευρωπαϊκή Ένωση ((ΕΕ C 17 της 22.01.1996, σελ. 179)),

- έχοντας υπόψη την έκθεση της Επιτροπής Θεσμικών Θεμάτων (Α4-0060/96),

Α. έχοντας επίγνωση του γεγονότος ότι το κυριότερο διακύβευμα της Συνθήκης υπήρξε η εγκαθίδρυση της Ένωσης με βάση την ενίσχυση της δημοκρατικής νομιμότητας της οποίας το Ευρωπαϊκό Κοινοβούλιο είναι η προφανέστερη έκφραση, καθώς και της κρατικής νομιμότητας, υψηλότερη έκφραση της οποίας είναι το Ευρωπαϊκό Συμβούλιο,

Β. εκτιμώντας επομένως ότι ο διάλογος μεταξύ του Ευρωπαϊκού Συμβουλίου και του Ευρωπαϊκού Κοινοβουλίου για το άρθρο Δ αποτελεί θεμελιώδες στοιχείο του νέου ευρωπαϊκού αρχιτεκτονήματος,

Γ. εκτιμώντας ότι η υλοποίηση αυτού του οικοδομήματος απαιτεί την ενίσχυση της ευρωπαϊκής ιθαγένειας καθώς και μια πραγματική επικουρικότητα μεταξύ των κρατών μελών και των ευρωπαϊκών θεσμικών οργάνων,

Δ. πεπεισμένο ότι τα θεσμικά όργανα οφείλουν να λειτουργούν υπό συνθήκες διαφάνειας και προβλέποντας τη διεύρυνση του πεδίου εφαρμογής της συναπόφασης Ευρωπαϊκού Κοινοβουλίου/Συμβουλίου,

Ε. εκτιμώντας ότι η διεξαγωγή συζήτησης στην Ολομέλεια για το στάδιο στο οποίο βρίσκεται η Ένωση, τον Νοέμβριο του 1995, δεν πρέπει να χρησιμοποιηθεί από το Ευρωπαϊκό Συμβούλιο ως πρόσχημα για να μην εκπληρώσει τις επίσημες υποχρεώσεις του έναντι του Ευρωπαϊκού Κοινοβουλίου,

ΣΤ. εκτιμώντας ότι, στο πλαίσιο της διαδικασίας συναπόφασης, η Επιτροπή πρέπει να εμπλακεί σε μεγαλύτερο βαθμό σε αυτήν την διαδικασία κατά τρόπον ώστε να μπορεί να ασκεί πλήρως το λειτούργημά της της επίσημης διαμεσολάβησης,

Ζ. εκτιμώντας ότι ο απολογισμός της λειτουργίας της Συνθήκης στα θέματα της κοινωνικής πολιτικής είναι μάλλον αρνητικός και ότι η οικονομική αναθέρμανση της Ευρώπης πρέπει να επιτευχθεί σε ένα ολοκληρωμένο, από κοινωνική άποψη, πλαίσιο,

Η. εκτιμώντας ότι, με γνώμονα την διαφάνεια και την δημοκρατία, πρέπει να ενισχυθεί αισθητά ο δημοκρατικός έλεγχος στα ζητήματα που αφορούν την ΟΝΕ,

Ι - ΑΝΑΠΤΥΞΗ ΤΩΝ ΣΧΕΣΕΩΝ ΕΥΡΩΠΑΙΚΟΥ ΣΥΜΒΟΥΛΙΟΥ/ΕΥΡΩΠΑΙΚΟΥ ΚΟΙΝΟΒΟΥΛΙΟΥ

1. επιδοκιμάζει το γεγονός ότι, στο εξής, με βάση τη Συνθήκη για την Ευρωπαϊκή Ένωση, το Ευρωπαϊκό Συμβούλιο θα είναι υποχρεωμένο να υποβάλλει στο Ευρωπαϊκό Κοινοβούλιο γραπτή ετήσια έκθεση σχετικά με την πρόοδο που σημειώνει η Ένωση[semigr ]

2. θεωρεί ότι ο διάλογος μεταξύ του Ευρωπαϊκού Συμβουλίου και του Κοινοβουλίου πρέπει να ενισχυθεί:

- μέσω της συχνότερης συμμετοχής του Προέδρου του Ευρωπαϊκού Συμβουλίου στις συνόδους του Ευρωπαϊκού Κοινοβουλίου και της τακτικής συμμετοχής του Προέδρου του Ευρωπαϊκού Κοινοβουλίου στις εργασίες του Ευρωπαϊκού Συμβουλίου,

- μέσω μιας πιο εμπεριστατωμένης αξιολόγησης, εκ μέρους του Ευρωπαϊκού Κοινοβουλίου, των στρατηγικών του Ευρωπαϊκού Συμβουλίου στο πλαίσιο του προγραμματισμού των εργασιών των θεσμικών οργάνων[semigr ]

3. θεωρεί σκόπιμο, οι νομοθετικές προτεραιότητες της Ένωσης:

- να αποφασίζονται από τα θεσμικά όργανα, αφού έχει ολοκληρώσει το Ευρωπαϊκό Συμβούλιο την ετήσια έκθεσή του σχετικά με την πρόοδο που σημείωσε η Ένωση και καθορίσει τους πολιτικούς και γενικούς προσανατολισμούς του για την επόμενη χρονιά κατά τη συνεδρίασή του τον μήνα Δεκέμβριο,

- να παρουσιάζονται με επίσημο τρόπο με τη συμμετοχή του Προέδρου του Ευρωπαϊκού Συμβουλίου, του Προέδρου του Συμβουλίου, του Προέδρου της Επιτροπής και του Ευρωπαϊκού Κοινοβουλίου, κατά τη διάρκεια ετήσιας συζήτησης σχετικά με την κατάσταση και τις προοπτικές της Ένωσης, καθιστώντας δυνατό, με τον τρόπο αυτό, ένα βήμα προόδου προς την κατεύθυνση μιας αποτελεσματικής διαδικασίας λήψης αποφάσεων της Ένωσης[semigr ]

4. προτείνει να συντονίζεται η παρουσίαση των διαφόρων εκθέσεων και ανακοινώσεων σχετικά με το στάδιο των εργασιών της Ένωσης (ιδίως άρθρα Δ, Ι7, Κ6 της Συνθήκης για την Ευρωπαϊκή Ένωση και άρθρο 156 της Συνθήκης ΕΚ) έτσι ώστε να κοινοτικά θεσμικά όργανα να μπορούν να καθορίζουν, στο πλαίσιο μιας κοινής ετήσιας συζήτησης, τους μεγάλους γενικούς πολιτικούς προσανατολισμούς[semigr ]

5. παρατηρεί ότι είναι δυνατός ένας εποικοδομητικός διάλογος με το Ευρωπαϊκό Συμβούλιο μέσω προφορικών ερωτήσεων προς την Προεδρία του Ευρωπαϊκού Συμβουλίου[semigr ]

6. εκτιμά ότι, με την προαναφερθείσα προοπτική, η πρώτη αυτή έκθεση σχετικά με την πρόοδο της Ένωσης κατ' εφαρμογή του άρθρου Δ3 της Συνθήκης επιδέχεται τις ακόλουθες παρατηρήσεις:

α) σε ό,τι αφορά τη διαδικασία, είναι αμφίβολο κατά πόσον αυτή «εγκρίθηκε» από το Συμβούλιο «Γενικών Υποθέσεων» μετά την απόφαση του Ευρωπαϊκού Συμβουλίου[semigr ]

β) σε ό,τι αφορά το περιεχόμενο, περιορίζεται στο να υπενθυμίσει την δραστηριότητα που αναπτύχθηκε κατά τη διάρκεια του έτους χωρίς να καταβάλλει καμμία προσπάθεια πολιτικής εκτίμησης σε ό,τι αφορά τη φύση των αναφερομένων γεγονότων και ιδίως την πρόοδο ή τις δυσκολίες που συναντήθηκαν κατά τη λειτουργία της Ένωσης[semigr ]

ΙΙ - ΤΑ ΚΥΡΙΟΤΕΡΑ ΔΙΑΚΥΒΕΥΜΑΤΑ ΓΙΑ ΤΗΝ ΕΝΩΣΗ ΜΕ ΒΑΣΗ ΤΗΝ ΕΚΘΕΣΗ

Οι νέες νομοθετικές διαδικασίες

7. θεωρεί ότι η υλοποίηση των στόχων που ορίζει η Συνθήκη για την Ευρωπαϊκή Ένωση εξακολούθησε κατά το 1994 να είναι πολύ περιορισμένη και δεν βελτίωσε αισθητά τον διοργανικό διάλογο, ιδίως στον νομοθετικό τομέα. Από την άποψη αυτή πρέπει να αποδοκιμασθεί η εκκρεμότητα, επί σειρά ετών, προτάσεων σε θέματα κοινωνικής, περιβαλλοντικής και φορολογικής πολιτικής, καθώς και δικαίου των εταιρειών[semigr ]

8. υπενθυμίζει ότι σε 50 τομείς της νομοθεσίας, η Συνθήκη για την Ευρωπαϊκή Ένωση απαιτεί την κατ' ομοφωνία ψηφοφορία στο πλαίσιο του Συμβουλίου και ότι τούτο αναχαιτίζει την υλοποίηση ορισμένων, απαραίτητων για την πρόοδο της Ένωσης, στόχων[semigr ]

9. παρατηρεί ότι ο απολογισμός της διαδικασίας συναπόφασης είναι θετικός, παρά το γεγονός ότι θα ήταν επιθυμητή η καθιέρωση διαλόγου ΕΕ/Συμβουλίου αμέσως μετά την υποβολή της νομοθετικής πρότασης[semigr ]

Ιθαγένεια

10. εκφράζει τη λύπη του για την καθυστέρηση που έχει σημειωθεί στην εφαρμογή μιας πραγματικά ελεύθερης κυκλοφορίας των προσώπων[semigr ]

11. επικροτεί το γεγονός ότι οι πρώτοι στόχοι των άρθρων 8, 8Α, 8Β και 8Γ της Συνθήκης Εκ μπόρεσαν να υλοποιηθούν, ιδίως σε ό,τι αφορά την έγκριση των διατάξεων περί διπλωματικής προστασίας[semigr ] θεωρεί, εντούτοις, απαραίτητο να αποκτήσει η έννοια της ιθαγένειας ουσιαστικότερο περιεχόμενο διασφαλίζοντας την προστασία των θεμελιωδών δικαιωμάτων[semigr ]

Οικονομική και νομισματική ένωση

12. εκφράζει την ικανοποίησή του για την πρόοδο που επετεύχθη στις προπαρασκευαστικές εργασίες της καθιέρωσης του ενιαίου νομίσματος[semigr ] διαπιστώνει ότι ένα πλαίσιο αναφοράς που εγγυάται την πλήρη τήρηση της Συνθήκης αποτελεί την προϋπόθεση για τον απαιτούμενο αμετάκλητο χαρακτήρα της εισόδου στην τρίτη φάση της ΟΝΕ, με την παράλληλη ενίσχυση των μηχανισμών που θα επιτρέψουν μια καλύτερη συνεργασία στον οικονομικό, τον κοινωνικό και τον φορολογικό τομέα[semigr ] εύχεται δε να προωθήσει η ιταλική Προεδρία το «ουσιώδες και πολύπλοκο» ζήτημα των σχέσεων μεταξύ των νομισμάτων των κρατών μελών που θα αποτελέσουν την ΟΝΕ και εκείνων των κρατών που θα παραμείνουν εκτός αυτής[semigr ]

Κοινή εξωτερική πολιτική και πολιτική ασφάλειας

13. αποδοκιμάζει την άρνηση του Συμβουλίου της Ένωσης να καθορίσει από κοινού με το Κοινοβούλιο τους τρόπους συμμετοχής του σύμφωνα με τις νέες διατάξεις της Συνθήκης για την Ευρωπαϊκή Ένωση και παρατηρεί την έλλειψη κέντρου ανάλυσης και αποτελεσματικών μηχανισμών λήψης αποφάσεων[semigr ]

Δικαιοσύνη και εσωτερικές υποθέσεις

14. αποδοκιμάζει εξίσου την άρνηση του Συμβουλίου της Ένωσης να καθορίσει από κοινού με το Κοινοβούλιο τους τρόπους συμμετοχής του σύμφωνα με τις νέες διατάξεις της Συνθήκης για την Ευρωπαϊκή Ένωση, παρατηρεί δε ότι το Συμβούλιο παρενέβη τις θεμελιώδεις αρχές της διαφάνειας και της δημοκρατίας με το να εγκρίνει χωρίς νομική βάση 50 πράξεις (ψηφίσματα, συστάσεις, προγράμματα και πορίσματα) χωρίς να συμμετάσχουν ούτε το Ευρωπαϊκό Κοινοβούλιο ούτε τα εθνικά κοινοβούλια σε αυτές τις «ενδογραφειοκρατικές» διαδικασίες[semigr ]

15. εκτιμά ότι είναι ανεπαρκής η πρόοδος για την εφαρμογή του τίτλου VΙ της Συνθήκης και αποδοκιμάζει το γεγονός ότι η Σύμβαση περί δημιουργίας της Europol δεν έχει ακόμη αρχίσει να ισχύει[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, στο Συμβούλιο της Ένωσης, στην Επιτροπή καθώς και στις κυβερνήσεις και τα κοινοβούλια των κρατών μελών.